./data/phi0914/phi0014/phi0914.phi0014.perseus-lat2.xml
Titus Livius (Livy)
quibuscumque uires suppetebant ad arma ferenda praesto       fuere  signa ex aerario prompta feruntur ad dictatorem   quae cum agerentur, hostes in loca altiora concessere  eo       dictator agmine infesto subit; nec procul Nomento signis conlatis fudit Etruscas       legiones  compulit inde in urbem Fidenas ualloque circumdedit;  sed neque scalis capi poterat urbs alta et munita neque in       obsidione uis ulla erat, quia frumentum non necessitati modo satis, sed copiae       quoque abunde ex ante conuecto sufficiebat         ita expugnandi pariter cogendique ad deditionem spe amissa, dictator in locis       propter propinquitatem notis ab auersa parte urbis, maxime neglecta quia suapte       natura tutissima erat, agere in arcem cuniculum instituit   ipse diuersissimis locis subeundo ad moenia quadrifariam       diuiso exercitu qui alii aliis succederent ad pugnam, continenti die ac nocte       proelio ab sensu operis hostes auertebat,        donec perfosso [a castris] monte erecta in arcem uia est, intentisque Etruscis       ad uanas a certo periculo minas clamor supra caput hostilis captam urbem       ostendit   eo anno C FuriusPaculus et M GeganiusMacerinus censores uillam publicam in campo Martio probauerunt, ibique primum       census populi est actus